PATVIRTINTA

 Sedos Vytauto Mačernio gimnazijos

 gimnazijos vadovo įsakymu 202...-01-... Nr. V1-....

**SEDOS VYTAUTO MAČERNIO GIMNAZIJOS**

**METODINĖS TARYBOS**

**VEIKLOS PLANAS**

**2024 m.**

1. **TIKSLAS.**

Koordinuoti metodinių grupių veiklą, siekiant gerinti pamokos kokybę, mokinių individualią pažangą bei kurti saugią aplinką, stiprinti prevencinę veiklą.

 **UŽDAVINIAI:**

1. Skleisti metodines ir dalykines naujoves.
2. Užtikrinti patirtinį mokytojų mokymąsi, ieškant mokomųjų dalykų integravimo, mokinių kūrybiškumo, lyderystės ugdymo galimybių.
3. Inicijuoti tikslingą, gimnazijos veiklos tikslus, uždavinius ir gimnazijos bendruomenės poreikius atitinkantį mokytojų kvalifikacijos tobulinimą.
4. **2023 METŲ VEIKLOS ANALIZĖ:**

 Praėjusiais mokslo metais gimnazijoje dirbo 7 metodinės grupės, joms vadovavo mokytojos metodininkės: V. Lukauskienė, J. Stanienė, R. Makreckienė, T. Saračinskienė, vyresn. mokytoja: I. Noreikienė, mokytoja I. Zozienė ir spec. pedagogė V. Bružienė. Metodinėse grupėse buvo siekiama užtikrinti metodinį ir dalykinį mokytojų bendradarbiavimą, siekiant priimti bendrus sprendimus, spręsti mokymo(si) problemas, dalintis patirtimi (užduočių diferencijavimo galimybės pamokose, formuojamojo bei kaupiamojo vertinimo būdai ir mokymąsi aktyvinantys metodai), didelis dėmesys ir laiko sąnaudos buvo skirtos pasirengimui įgyvendinti atnaujintą ugdymo turinį, buvo susipažįstama su atnaujintomis bendrosiomis programomis, ieškoma priemonių, dalyvaujama mokymuose, seminaruose: „Kompetencijomis grįstas ugdymas pamokoje“, baigta įgyvendinti ilgalaikė kvalifikacijos tobulinimo programa „Mokytojų ir vadovų kompetencijų gilinimas siekiant užtikrinti kiekvieno mokinio asmeninę ūgtį“, IV modulis „Ugdytojo emocinis atsparumas. Praktinės rekomendacijos/ socialinių ir emocinių kompetencijų kėlimas“, 4 mokytojos dalyvavo NŠA projekto „Skaitmeninio ugdymo turinio kūrimas ir diegimas“ mokymuose, sukaupta patirtimi dalijosi su visais gimnazijos mokytojais, visi dalykų mokytojai dalyvavo dalykiniuose seminaruose. Mokytojai dalijosi savo patirtimi su kolegomis iš kitų mokyklų, gimnazijoje buvo surengta regioninė metodinė diena „Tarpdalykinės integracijos galimybės“, kurioje dalyvavo kolegos iš Mažeikių r. Viekšnių, Židikų Marijos Pečkauskaitės, Plungės r. Žemaičių Kalvarijos Motiejaus Valančiaus gimnazijų. Mūsų gimnazijos gamtos mokslų mokytojos skaitė pranešimą apie patyriminį ugdymą Viekšnių gimnazijoje.

 Dauguma mokytojų dalyvavo įvairių darbo grupių veikloje („Kokybės krepšelio“, vidaus kokybės įsivertinimo, strateginio planavimo, OPKUS, įvairių renginių, veiklų organizavimo laikinosiose grupėse ir kt.). Anglų kalbos mokytojos T. Saračinskienė ir V. Urbonienė dalyvavo VBE vertinime.

Trys mokytojai vadovavo rajono mokytojų metodiniams būreliams: D. Purkėnas- technologijų mokytojų, L. Steponkevičienė- karjeros ugdymo, T. Saračinskienė- anglų kalbos.

Metodinėse grupėse išanalizuoti metiniai mokinių pasiekimai, 4 ir 8 klasių mokinių nacionalinio pasiekimų patikrinimo, PUPP, brandos egzaminų rezultatai, mokytojų taryboje aptartos mokymo(si) problemos, priimti susitarimai dėl tolesnio mokymo(si). Atlikus analizę, stebima pažanga: padidėjo 1-4 kl. kokybės procentas 60% (buvo 50%), pagrindiniu lygiu besimokančių mokinių procentas: 1-4 kl.- 5,2%, 5-8 kl.- 4,14% (buvo 45,86%), I- II kl.- 6,04% (39,34%). 4 kl. mokinių, pasiekusių pagrindinį lygį iš lietuvių kalbos sumažėjo 1,56%, matematikos- 0.53% (sumažėjo, nes iš pagrindinio lygio mokiniai pakilo į aukštesnįjį), 8 kl.- lietuvių k. padidėjo 11%, matematikos- 4,38%, II kl. lietuvių k. padidėjo 9%, matematikos- 15%. Iš gamtos mokslų pagrindinį lygį pasiekė 55,44% (buvo 52%), nepatenkinamus įvertinimus turinčių mokinių procentas sumažėjo iki 0,82% (buvo 5,6%), gamtos mokslų VBE rinkosi laikyti 26 mokiniai (8 daigiau nei 2021 m.). Iš anglų kalbos 5-8 kl. nėra mokinių, nepasiekusių patenkinamojo lygio, 45,45% II kl. mokinių pasiekė anglų k. pasiekimų testo B1 kalbos mokėjimo lygį.

 Pasiekimų pažangos didėjimui įtakos turėjo įvairių ( integruotų, STEAM, kitoje aplinkoje) pamokų/veiklų organizavimas/dalyvavimas. Siekiant paįvairinti pamokas, kviestasi į gimnaziją arba bendradarbiauta nuotoliu su įvairių sričių specialistais: LMNŠC Gamtinio ir ekologinio ugdymo skyriaus metodininkus T. Pociumi, gamtos fotografu M. Čepuliu, vet. gydytoja E. Katkute, LSMU Kauno klinikos Kardiologijos skyriaus rezidente gydytoja G. Valteryte , UAB „Light Conversion“ specialistu P. Milieška, Ventos regioninio parko grupės patarėju R. Dulinskiu, sveikatos temomis veiklas vedė gimnazijos alumnai (gydytojai, teisininkai, kariuomenės atstovai), pradinių klasių mokiniams edukacijas vedė tėveliai ir kt. Organizuotos patyriminės dienos pagrindinio ugdymo mokiniams, regioninė konferencija pradinių klasių mokiniams „Mano augintinis“, „Tyrėjų naktis“ Varnių regioninio parko Gamtos mokykloje, regioninė konferencija „Mokomės tyrinėdami“, kurioje mokiniai pristatė vykdytus asmeninius metinius projektus, surengtas tradicinis poeto V. Mačernio gimimo metinėms skirtas rašinių konkursas, protmūšiai, skirti valstybinių švenčių minėjimui, gamtos mokslų olimpiada, raštingumo konkursas. Pradinių klasių mokytojos kas mėnesį organizavo integruoto ugdymo dienas, dalykų mokytojai vedė integruotas pamokas, mokinių akiračiui plėsti išnaudotos Kultūros paso galimybės. Pamokos vestos kitoje aplinkoje (Sedos bibliotekoje, darželyje, įmonėse, Plinkšių globos namuose, Mažeikių bibliotekoje, Telšių muziejuose, Mosėdyje ir kt.). Taip pat pagal galimybes 2022- 2023 m. m. I-II kl. mokiniai buvo skirstomi į grupes pagal gebėjimus matematikos ir anglų k. ir II kl.-lietuvių k. ir literatūros pamokose.

Organizuoti metodiniai susirinkimai, diskusijos, apie atnaujinto ugdymo turinio diegimą, mokymo(si) priemonių bazės atnaujinimą, efektyvių mokymo metodų taikymo, kvalifikacijos tobulinimo, metodinės dienos organizavimo klausimais.

Švietimo pagalbos specialistai ir mokytojų padėjėjai nuolat teikė pagalbą mokiniams, kurie turėjo mokymosi sunkumų. Dalykininkai ir specialistai nuolat bendradarbiavo dalindamiesi patirtimi apie darbą su SUP mokiniais.

Mokytojai visus mokslo metus ruošė mokinius konkursams, olimpiadoms, dalyvavo konkursų olimpiadų vertinimo komisijų darbe. Pasiekta laimėjimų biologijos ( III vieta), geografijos (II vieta), dailės ( dvi II vietos), technologijų ( I vieta) rajoninėse olimpiadose, rajono meninio skaitymo konkurse (pradinių klasių- II v., I-IV kl.- III v.), raštingiausio moksleivio konkurse (dvi III v.), dailyraščio konkurse (II v.), žemaitiškų skaitymų konkurse (I v.), keliuose dailės, sporto varžybose laimėtos prizinės vietos.

Dalyvauta įvairiuose projektuose ir programose, skatinančiuose įvairių kompetencijų ugdymą. Tai mokiniams suteikia daugiau galimybių mokytis per praktiką.

 Buvo vedamos visų dalykų integruotos pamokos, pamokos kitoje aplinkoje (pamokų kitoje aplinkoje organizavimą riboja finansinės galimybės, nes mokinių vežimui į tolimesnes įstaigas, vietas trūksta lėšų), gamtos mokslų mokytojos organizavo patyrimines dienas, „Tyrėjų naktį“, kultūrinius renginius, skirtus poeto V. Mačernio mirties ir gimimo dienoms paminėti organizavo lietuvių kalbos mokytojos, užsienio kalbų mokytojos organizavo Europos kalbų dieną, socialinių mokslų mokytojai organizavo istorinių datų minėjimus, III klasės vadovė su mokiniais organizavo tradicines „Šimtadienio“, paskutinio skambučio šventes. Klasių vadovai bendravo ir bendradarbiavo su mokinių tėvais (vedė klasės susirinkimus, trišalius pokalbius, nuolat informavo per Tamo dienyną, socialinius tinklus). Kultūrinį mokinių ugdymą ypač paįvairino „Kultūros paso veiklos“ (ne visas veiklas, kurios domino buvo įmanoma užsakyti, kad atvyktų į gimnaziją, nes didelių atstumų dėl vienos ar dviejų klasių edukatoriai nevažiuoja, o išvykti į tolimesnius miestus trūksta lėšų).

Kitų metų prioritetas- atnaujintų bendrojo ugdymo programų įgyvendinimas.

1. **METODINĖS TARYBOS PIRMININKAS IR JOS NARIAI**:

1.Dalia Sakalauskienė- direktorės pavaduotoja ugdymui, pirmininkė

2. Inga Noreikienė- pradinių klasių metodinė grupė

3. Rasa Makreckienė- lietuvių kalbos ir dorinio ugdymo metodinė grupė

4. Tatjana Saračinskienė- užsienio kalbų metodinė grupė

5. Vida Lukauskienė- tiksliųjų ir gamtos mokslų metodinė grupė

6. Valda Bružienė- švietimo pagalbos teikėjų metodinė grupė

7. Indrė Lileikienė- socialinių mokslų ir saviraiškos metodinė grupė

8. Indrė Zozienė- klasių vadovų metodinė grupė.

1. **2024 M. GIMNAZIJOS TIKSLAS**:

 Gerinti ugdymosi pasiekimus siekiant kiekvieno mokinio asmeninės ūgties.

**UŽDAVINIAI:**

1. Įgyvendinti kompetencijomis grįstą atnaujintą ugdymo turinį.

2. Vykdyti TŪM programos veiklas.

1. **VEIKLOS TURINYS**

 **Tikslas. Gerinti ugdymosi pasiekimus siekiant kiekvieno mokinio asmeninės ūgties.**

|  |  |  |  |  |  |
| --- | --- | --- | --- | --- | --- |
| Uždavinys | Priemonės pavadinimas | Vykdytojai | Data | Laukiami rezultatai | Pastabos |
| 1. Įgyvendinti kompetencijomis grįstą atnaujintą ugdymo turinį. | Praėjusių metų veiklos aptarimas, 2024 m. plano parengimas | Metodinės tarybos nariai | Sausis | Aptariamas praėjusių mokslo metų plano įgyvendinimas, iškeliamos problemos, kurias bus siekiama šalinti per einamuosius mokslo metus |  |
| Metodinių grupių parengtų 2024 m. veiklos planų aptarimas ir tvirtinimas | Metodinė taryba | Sausis | Numatytos priemonės garantuos sėkmingą gimnazijos tikslų ir uždavinių įgyvendinimą |  |
| Atnaujinto ugdymo turinio įgyvendinimas (ilgalaikių planų rengimas, kompetencijų vertinimas, uždavinių formulavimas, ugdymo turinio paskirstymas 70/30%) | Visi mokytojai | 2023- 2024 m. m.- nelyg. klasės2024-2025 m. m.- visos klasės | Mokytojai tariasi metodinėse grupėse dėl ilgalaikių planų rengimo, ugdymo turinio paskirstymo, diskutuoja dėl kylančių problemų, ieško bendrų sprendimo būdų. |  |
| Mokinių rengimas rajono konkursams, olimpiadoms, varžyboms | Visi mokytojai | Visus mokslo metus | Pastebimi gabūs mokiniai ir jiems teikiama pagalba ruošiantis olimpiadoms, konkursams, varžyboms ir pan.  |  |
| Konsultacijų įvairių gebėjimų mokiniams organizavimas | Visi mokytojai | Visus mokslo metus | Nuolat teikiamos konsultacijos įvairių gebėjimų mokiniams mokymo(si) spragoms šalinti, žinios gilinti. Suderinamas konsultacijų laikas |  |
| Bandomųjų brandos egzaminų organizavimas, vertinimas, rezultatų aptarimas | Metodinės grupės | Vasaris | Dalykų mokytojai organizuoja bandomuosius egzaminus, išsiaiškina mokinių galimybes, metodinėse grupėse aptaria sunkumus, numato tolesnio mokymo žingsnius. |  |
| SUP mokinių mokymo metodai, būdai | Dalykų mokytojai, pagalbos specialistai | Visus metus | Bendradarbiaudami mokytojai ieško efektyvių būdų, metodų, kaip dirbti su SUP mokiniais bei pasiekti pažangą. |  |
| I- II klasių mokinių metiniai projektų vykdymas  | Visų dalykų mokytojai | Visus metus | Visi I- II klasių mokiniai vykdo asmenius metinius projektus. Ugdomos visos kompetencijos, sudarytos sąlygos mokiniams realizuoti save, pasirenkant projekto temą, savarankiškai tyrinėjant, analizuojant. Mokiniai išmoksta parengti projektų aprašus, pristatyti auditorijai konferencijos metu. |  |
| Dalyvavimo olimpiadose, konkursuose, varžybose, projektuose rezultatų aptarimas | Metodinės tarybos nariai | Gegužė | Aptariama, kas lemia sėkmingą ir nesėkmingą dalyvavimą olimpiadose, konkursuose, varžybose. |  |
| Dalyvavimas kvalifikacijos kėlimo renginiuose, rajono metodinėje veikloje (pagal kvalifikacijos kėlimo planą) | Dalykų mokytojai | Visus metus | Dalykų mokytojai dalyvauja kvalifikacijos kėlimo renginiuose apie atnaujinto ugdymo turinio diegimą, rajono metodinėje veikloje |  |
| Integruotų, STEAM, atvirų pamokų/veiklų vedimas | Metodinės grupės | Visus metus | Įvairių dalykų mokytojai veda integruotas pamokas, dalijasi patirtimi. Efektyvinamas mokymo(si) procesas- mokiniams įdomesnės pamokos |  |
| 2024 m. mokytojų ir pagalbos specialistų (išskyrus psichologus) atestacijos programos aptarimas | Metodinės tarybos nariai | Sausis | Atariamos mokytojų kvalifikacijos kėlimo galimybės, teikiamos rekomendacijos |  |
| Metodinė diena „Atnaujinto ugdymo turinio įgyvendinimas: sėkmės ir iššūkiaiׅ“ | Metodinė taryba | Balandis | Mokytojai dalijasi patirtimi apie atnaujinto ugdymo turinio įgyvendinimą. Aptaria sėkmes, ieško problemų sprendimo būdų. |  |
| Bendradarbiavimas su kitų mokyklų mokytojais, specialistais, mokinių savivaldos atstovais | Metodinės grupės | Visus metus | Mokytojai dalyvauja rajono, respublikos dalykų metodinių grupių veikloje, renginiuose, patys organizuoja įvairias veiklas, tobulina savo žinias, dalijasi savo patirtimi su kolegomis. 3 mokytojai vadovauja rajono mokytojų metodiniams būreliams. Mokiniai dalyvauja, organizuoja mokinių savivaldos renginius su kitomis mokyklomis. |  |
| Užduočių rengimas rajono, respublikos olimpiadoms, konkursams | Metodinės grupės | Visus metus | Bendradarbiavimas rengiant užduotis, tobulėja dalykinės kompetencijos |  |
| Atvirų durų dienų tėvams (globėjams), renginių/ veiklų organizavimas | Pagalbos specialistai,klasių vadovai, dalykų mokytojai | Visus metus(Tėvų dienos:Vasario 29 d.Gegužės 15d.Spalio 16 d.) | Individualiuose pokalbiuose su mokinių tėvais aptariamos mokymo(si) galimybės, problemos, randamos sąsajos, kaip bendradarbiaujant padėti mokiniui pasiekti pažangą. Organizuojamos „Tėvų dienos“, kurių metu tėvai turi galimybę bendrauti su pagalbos specialistais, administracija, mokytojais, diskutuoti rūpimais klausimais ir pan.) |  |
| Mokinių mokymosi pasiekimų analizė (NMPP, PUPP, brandos egzaminai) | Metodinės grupės | Kovas- rugpjūtis | Aptariama, kaip gerinti pasiekimus, dalijamasi metodinių grupių patirtimi. |  |
| Mokytojų metinė ataskaita | Visi dalykų mokytojai, specialistai | Birželis | Parengtos atskaitos- mokslo metų darbo įsivertinimas- sėkmių ir problemų identifikavimas, panaudojamas kitų mokslo metų veiklos planavimui |  |
| Dalykų ilgalaikių planų, modulių, pasirenkamųjų ir neformalaus mokinių švietimo programų rengimas ir aptarimas | Dalykų mokytojai | Rugpjūtis | Įvertinamos programos ir planai, teikiami tvirtinimui |  |
| Mokinių adaptacijos aptarimas | Metodinės grupės | Spalis | Išsiaiškinama, kaip praėjo adaptacinis laikotarpis 1, 5 kl., naujai atėjusiems mokiniams. Kilus problemoms klasių vadovai, dalykų mokytojai bendradarbiauja su pagalbos specialistais. 95 % mokinių sėkmingai adaptuojasi |  |
| Naujų vadovėlių ir mokymo priemonių užsakymo 2023-2024 m. m. paraiškos aptarimas. Lėšų paskirstymas | Dalykų mokytojai | Gegužė | Pagal mokytojų pateiktus prašymus sprendžiama, kokių vadovėlių ir priemonių įsigijimui skirti lėšų. |  |
| Prevencinių programų OLWEUS, ANTRAS ŽINGSNIS vykdymas | Visi mokytojai, specialistai | Visus metus | Siekis sumažinti patyčių mastą |  |
| Virtualios „Microsoft Teams“ mokymosi aplinkos naudojimas nuotoliniam, mišriam ir hibridiniam mokymui(si) | Visi mokytojai, specialistai | Esant būtinybei vykdyti nuotolinį, mišrų ar hibridinį mokymą(si) | Naudojant bendrą nuotolinio mokymo(si) aplinką mokymo(si) procesas vyksta sklandžiai. |  |
| 2. Vykdyti TŪM programos veiklas. | Ilgalaikė kvalifikacijos tobulinimo programa „STEAM kūrybinė erdvė: pritaikyk žinias praktiškai!“ (40 val.) | D. SakalauskienėMatematikos, gamtos mokslų, technologijų mokytojai | Sausis- kovas | Dalyvaus 11 mokytojų. Mokymai skatins mokytojų kūrybingumą, kuriant STEAM kūrybinę erdvę klasėje, skatins mokinių skaitymo, rašymo ir skaičiavimo įgūdžius per priemonių kūrimą, o tai teigiamai veiks mokytojų motyvaciją bei mokinių pasiekimus.   |  |
| Ilgalaikė kvalifikacijos kėlimo programa „Savitarpio pagalbos kultūra mokykloje ir klasėje“  (40 val.) (Įtraukusis ugdymas) | D. Sakalauskienė, dalykų mokytojai | Per metus | Dalyvaus 20 mokytojų. Mokymai skatins socialinių emocinių, emocinių/psichologinių kompetencijų ugdymą, kolektyvo komandinę dvasią, pasitikėjimą priimant pedagoginius sprendimus, stiprins atvirumo kultūrą sprendžiant konfliktines situacijas, o tai teigiamai veiks mokytojų motyvaciją bei mokinių pasiekimus. Gilinami mokytojų ir švietimo pagalbos specialistų bei specialiųjų pedagogų bendro darbo metodai. išmoks dirbti komandoje sprendžiant konfliktines situacijas, atpažinti perdegimo simptomus, dalinsim gerąja patirtimi.   |  |
| Ilgalaikė kvalifikacijos programa „Kritinio mąstymo ugdymas skaitant ir rašant“  64 ak. val.  (Kultūrinis ugdymas) | D. Sakalauskienė | Per metus | Dalyvaus 12 mokytojų. Mokymai skatins mokytojus supažindinti mokinius su skaitymą skatinančiomis strategijomis, įtraukti į aktyvias skaitymo, diskutavimo ir kūrybines veiklas, o tai teigiamai veiks mokytojų motyvaciją bei mokinių pasiekimus.  |  |
| Išvykstamieji mokymai vadovams ir pedagoginiams darbuotojams Lietuvoje.  | D. Sakalauskienė | Per metus | Dalyvaus visi mokytojai ir pagalbos specialistai. Mokymai skatins bendradarbiavimą, bendrų strategijų kūrimą  iššūkiams kolektyve spręsti. Mokytojai dalinsis gerąja patirtimi pradėjus taikyti naujus metodus. bus patobulinta bendravimo ir bendradarbiavimo kompetencija.   |  |

Vedami renginiai pagal gimnazijos renginių bei metodinių grupių planus. Dalyvaujama rajono, regiono, respublikos renginiuose, projektuose.

 Metodinės grupės pirmininkė Dalia Sakalauskienė

 (parašas) (vardas, pavardė)